Henry Minzberg (1997) rõhutab samuti juhi kompetentsuse ja kogemuste olulisust. Ta peab naeruväärseks isegi mõtet, et on võimalik võtta nutikad ja kogenematud 25‑aastased inimesed, kes pole kunagi kedagi ega midagi juhtinud ning teha neist paari aastaga tõhusad juhid. Juhiks saamisel  tuleb läbida palju erinevaid etappe, sh nii professionaalses kui ka isiklikus arengus. Charles Handy (The trouble …. 2003 b: 8‑9) väidab, et juhist teevad liidri asjatundlikkus ja hinnanguvõimelisus (judgement), kindlad väärtused ning võime võtta vastu raskeid otsuseid.